2023.1.16.
HU
Az Európai Unió Hivatalos Lapja
L 14/365
1.
ábra A légköri nyomásra és a hőmérsékletre vonatkozó feltételek szemléltetése
7.
A menetcikluson kívüli kibocsátások laboratóriumi vizsgálata és a motorok vizsgálata a típusjóváhagyáskor A menetcikluson kívüli kibocsátások laboratóriumi vizsgálatára vonatkozó követelmények nem vonatkoznak a szikragyújtású motorok ezen előírás szerinti típusjóváhagyására.
7.1.
A világszinten harmonizált nem túlléphető határértékek (WNTE) ellenőrzési tartománya A WNTE ellenőrzési tartomány a 7.1.1–7.1.6.
szakaszokban meghatározott fordulatszám- és terhelési pontokból áll.
A 2. ábra a WNTE ellenőrzési tartomány szemléltető példája.
7.1.1.
Motorfordulatszám-tartomány A WNTE ellenőrzési tartományba beletartozik minden olyan üzemi fordulatszám, amely a WHTC vizsgálati ciklus alapjáratot is magába foglaló kumulatív fordulatszám-eloszlásának 30. százalékosztálya (n30) és a legnagyobb olyan fordulatszám között van, amelynél a motor a legnagyobb teljesítménye 70 százalékát éri el (nhi).
A 3. ábra a WNTE kumulatív fordulatszám-gyakoriság eloszlását szemlélteti egy adott motor esetében.
7.1.2.
Motornyomaték-tartomány A WNTE ellenőrzési tartományba beletartozik minden olyan motorterhelési pont, amelynél a nyomaték értéke legalább a motor által előállított legnagyobb nyomatékérték 30 százaléka.
7.1.3.
Motorteljesítmény-tartomány A 7.1.1.
és a 7.1.2.
szakasz rendelkezéseitől függetlenül a motor által előállított legnagyobb teljesítményérték 30 százaléka alatti fordulatszám- és terhelési pontokat minden kibocsátás esetében ki kell zárni a WNTE ellenőrzési tartományból.
7.1.4.
A motorcsalád-koncepció alkalmazása Alapszabályként egy motorcsaládon belüli bármely olyan motornak, amely egyedi nyomaték-/teljesítménygörbével rendelkezik, saját WNTE ellenőrzési tartománya van.
Használat közbeni vizsgálatok esetén az adott motor egyéni WNTE ellenőrzési tartományát kell alkalmazni.
A WHDC globális műszaki előírás motorcsalád-koncepciója alapján végzett típusjóváhagyási (tanúsítási) vizsgálatok esetén a gyártó dönthet úgy is, hogy egyetlen WNTE ellenőrzési tartományt alkalmaz a motorcsaládra vonatkozóan az alábbi előírások betartásával: